Hof: Beurse net vir wit studenteDie appèlhof het bevind dat iemand die volste reg het om in hulle testament beursgeld aan net wit studente na te laat. Beeld berig die geding gaan oor die testament van Daphne de Villiers wat in haar laaste testament bepaal het dat slegs wit studente mag aansoek doen vir beurse van die Jean Pierre de Villiers-trust, wat sy geskep het. De Villiers het die trust geskep na die dood van haar man, ŉ hoogaangeskrewe organiese chemikus. Die beurse is vir wit studente aan die universiteite van Stellenbosch, Pretoria, die Vrystaat en Kaapstad wat MSc-grade verwerf het en oorsee doktorsgrade in organiese chemie verwerf, berig Beeld. De Villiers het verder in haar testament gelas dat indien niemand die beursgeld vir wit studente wil of kan gebruik nie, die geld aan liefdadigheidsorganisasies geskenk moet word. Die administrateurs van die trust het die hof genader en gevra dat verdienstelike studente van enige ras vir die beurse mag aansoek doen. Die appèlregters het egter bevind dat De Villiers se laaste wens nagekom moet word en dat dit iemand se volste reg is om om in hulle testament beursgeld aan net wit studente na te laat. Lees meer hier.